中秋無月與伸仲飲書齋書呈伸仲
作者：葛勝仲
朝代：宋

paragraphs: 我生不如意，十事常七八。
窮巷屬中秋，乃有長者轍。
相逢急呼酒，坐待盛滿月。
那知天所閟，不吐冰輪潔。
王孫神膚清，與月真莫逆。
牛渚舫中人，武昌樓上客。
千古明月句，腹中無一闕。
我窮輙相累，昏燈照愁絕。
窗蕉響疏雨，杯負琉璃滑。
豈無仍圓夜，又恐間何闊。
呼童歌嗚嗚，一笑助耳熱。